சௌரவ் மஹாபாத்ரா எழுதிய இந்த முன்கதையில், தாகூரால் கைதுசெய்யப்பட்டு சிறையில் இருக்கும் கப்பர் சிங்கைச் சந்திக்க வருகிறார் புதிய ஜெயிலர். அவர், கப்பர் சிங்கிடம் அவனைப் பற்றி விசாரிக்க, தன்னைப் பற்றி முழுமையாகச் சொல்கிறான் கப்பர். சினிமா ஸ்டைலிலேயே ஃப்ளாஷ்பேக்கில்தான் கதையின் பெரும்பகுதி சொல்லப்படுகிறது. கிராமத்துத் தலைவரான கப்பரின் தந்தை பெயர் ஹரி சிங். சம்பல் பகுதியில் இருக்கும் கொள்ளைக்காரர்களின் தலைவனான பைரவ் சிங், இவர்களின் கிராமத்தில்தான் ஆயுதங்களைப் பதுக்கிவைக்கிறான். அந்தப் பகுதியின் சப்-இன்ஸ்பெக்டரான கன்ஹையா லாலின் சகோதரனை பைரவ் கொன்றதால், இவர்கள் இருவருக்குமிடையே பகை உருவாகிவிடுகிறது. கொள்ளைக்காரனான பைரவ் சிங்கைப் பிடித்து, கொல்லக் காத்திருக்கிறார் சப்-இன்ஸ்பெக்டர் கன்ஹையா லால். அதற்காக, இவரை ஒரு நேர்மையாளர் என நினைத்துவிட வேண்டாம். இவரும் ஒரு வில்லத்தனம் கலந்த கேரக்டரே!